Bank of Africa

Bank of Africa Uganda Limited, era emanyikiddwa nga BOA Uganda ( BOAU ), y’emu ku bbaanka z’eby'obusuubuzi mu Uganda eyaweebwa ebisaanyizi b'okukola okuva mu Bbaanka ya Uganda enkulu, bbaanka y'e ggwanga era evunaanyizibwa ku by'entambula n'enkola ya bbaanka eggwanga. 

 Webagisingaana 
Ekitebe kyayo ekikulu n’ettabi eddene erya Bank of Africa Uganda Limited, lisangibwa ku kizimbe kya Lugogo One Building kundagiriro lya 23 Lugogo Bypass, mu disitulikiti y’eby'obusuubuzi eya wakati mu Kampala, ekibuga ekikulu ekya Uganda era ekibuga ekisinga obunene. 

 Emirimu gyebakola awamu 
BOA Uganda yeenyigira mu buli kimu ekikwata ku bbaanka z’eby'obusuubuzi wadde ng’esira eriteeka ku kuwa kampuni z’amawanga ag'enjawulo obuweereza bwa bbaanka, amaduuka g'eby'obusuubuzi amatono ne bizinensi entonotono ez’obusuubuzi. Webwatukira mu Gwomukaaga 2023, BOA Uganda yali kampuni ya wakati ekola ku by’ensimbi, ng’eby’obugagga byonna awamu byayo awamu byalimu obuwumbi bwa ssente za Uganda 1,100 (nga bwebukadde bwa ddoola mu ssente za Amerika 285.5), ng’emigabo gya bannannyini nga giri obuwumbi bwa 177.688 mu ssente za Uganda (nga bwe bukadde bwa ddoola mu ssente za Amerika nga 46.11). 

 Bank of Africa Group 
Bbaanka eno zeezimu ku ziri mu kampuni ya Bank of Africa Group, bbaanka y’amawanga ag'enjawulo, ey'egatibwaamu amawanga ga Afrika agatali gamu, ng’ekitebe kyayo ekikulu kisinganibwa Casablanca ekibuga kya Morocco, ng’esinganibwa mu mawanga 20. Kampuni eno era erina ofiisi mu kibuga Paris ekya Bufalansa gyedukanya. Wetwatukira mu Gwekumineebiri mu 2022, ekibiina kino kyali kirina abakozi abasoba mu 6,500 ng'era balina eby’obugagga omugatte ebisukka mu buwumbi bwa ssente za Bulaaya 10.2. 

 Ebikikwatako 
BOA Uganda yatandika emirimu gyayo mu 1984 ng'eyitibwa Sembule Investment Bank (SIB). Mu 1996, SIB yagulibwa Banque Belgolaise ne kampuni ya Netherlands Development Finance Company. Bannannyini bbaanka eno abapya baagikyusa erinnya nebatandika okugiyita Allied Bank. Mu Gwekumi 2006, Banque Belgolaise yatunda  emigabo gyayo eri bamusiga nsiimbi omwali Bank of Africa  ey'e Kenya,  Aureos East Africa Fund LLC,  ne Central Holdings (Uganda) Limited. Erinnya lya bbaanka eno lyakyusibwa ne lifuuka Bank of Africa (Uganda) Limited. 

 Obwannannyini 
Obwannannyini bw’emigabo gya BOA Uganda webwatukira nga 31 Ogwekumineebiri 2022 bwali nga bwe kiragibwa mu kimeesa kino wammanga: 
+Emigabo gy'eby'amaguzi mu Bank of Africa  Eddaala Erinnya lya Nnyinimu Ebitundu ku kikumi eby’obwannannyini 1. 1.Bank of Africa Group 2. 2.Africa Financial Holdings-Indian Ocean of Mauritius 3. 3.Central Holdings Uganda Limited Okugatta 
Ensibuko:

 Bank of Africa Uganda: Alipoota y’omwaka 2022

 Abagidukanya 
Bbaanka eno erabirirwa olukiiko olufuzi olw’abantu mwenda, olukulirwa George William Egaddu, atali mukiise ku lukiiko olufuzi. 

 Ttiimu  edukanya emirimu 
Mu Gwekumineebiri 2010, Edigold Monday yalondebwa okubeera nga y'akulira eby'emirimu mu bbaanka eno. Yafuuka omukyala enzaalwa eyasooka okulinnya ku ddaala lino mu bbaanka y'eby'obusuubuzi mu Uganda .  Mu Gwokuna 2014, Monday yalekulira.  Arthur Isiko yalondebwa okudda mu bigere bye. 

 Amatabi gyegalina 
Webwatukira mu Gwomwenda 2025, bbaanka eno yali edukanya amatabi mu bitundu byonna eby’eggwanga, nga mw’otwalidde n’ebifo bino wammanga: 

 Ettabi Enkulu : One Lugogo Building, 3 Lugogo Bypass, Kampala 
 Ettabi ly’e Ndeeba: 1024 Masaka Road, Ndeeba
 Ettabi lya Takisi Paaka: Mukwano Centre, 40-46 Ben Kiwanuka Street, Kampala
 Ettabi lya Kampala Road: 48 Kampala Road, Kampala
 Ettabi ly’e Ntinda: 49 Ntinda Road, Ntinda, Kampala
 Ettabi ly’e Wandegeya: KM Plaza, 85 Bombo Road, Wandegeya, Kampala
 Ettabi ly’e Entebbe: 16 Kampala Road, Entebbe
 Ettabi ly’e Nakivubo: 15 Nakivubo Road, Kampala
 Ettabi ly’e Mukono: 13 Kampala Road, Mukono
 Ettabi ly’e Kabalagala: 559 Ggaba Road, Kabalagala, Kampala
 Ettabi lya Oasis: Ekizimbe kya Oasis Mall, 88-94 Yusuf Lule Road, Kampala
 Ettabi Enkulu e Jinja: 1 Main Street, Jinja
 Ettabi ly'oku Clive Road: 18 Clive Road East, Jinja
 Ettabi ly’e Arua: Oluguudo lwa 19 Avenue, Arua
 Ettabi lya Lira: 1A Balla Road, Lira
 Ettabi ly’e Mbarara: 1 Mbaguta Road, Mbarara
 Ettabi ly’e Mbale: 26 Cathedral Avenue, Mbale
 Ettabi lya Fort Portal: 14 Bwamba Road, Fort Portal
 Ettabi ly’e Gulu: 11 Awere Road, Gulu
 Ettabi e Kololo: 9 Cooper Road, Kisementi, Kololo, Kampala
 Ettabi ly’e Kawempe: 125 Bombo Road, Kawempe, Kampala
 Ettabi ly’e Nansana: 5390 Nansana Town Centre, Nansana
 Ettabi ly’e Luzira: 1329/1330 Port Bell Road, Luzira, Kampala
 Ettabi ly’e Hoima: 13 Wright Road, Hoima
 Ettabi ly’e Nateete: 1-2 Old Masaka Road, Nateete, Kampala
 Ettabi ly'e Patongo - 33 Dollo Road, Patongo
 Bbira Mini Branch: 2731 Mityana Road, Bbira mu Disitulikiti y’e Wakiso
 Ettabi ly’e Namasuba: Freedom City Mall, 4010 Entebbe Road, Namasuba, Kampala
 Kalongo Mini Branch: 16 Oluguudo lwa Patongo Kalongo
 Ekifo eky'ebyobusuubuzi - 9 Kittante Road, Kampala
 Rwenzori Mini Branch: Rwenzori House 1 Lumumba Avenue, Nakasero, Kampala
 Ettabi ly’e Masaka: 7 Birch Avenue, Masaka 
 Ettabi lya Rubirizi: Oluguudo oluva e Mbarara okudda e Kasese, Rubirizi .

Ng’oggyeeko amatabi g'ebizimbe eby'enjawulo, bbaanka eno erina mmotoka etambula, ng'ekola ku by'okutereka ssente ng’ekolera mu disitulikiti mwenda n’ebifo ebikulu eby’obusuubuzi mu disitulikiti okuli Lira, Pader, Oyam, Lira, Kole, Apac, Dokolo, Kaberamaido, Alebtong, ne Otuke. 

 Laba nebino 


 Olukalala lwa bbaanka mu Uganda
 Okutereka ne bbaaka mu Uganda
 Bank of Afrika Kenya Limited
 Bank of  Afrika Rwanda Limited
 Bank of  Afrika Ghana Limited

 Ebijjulizidwaamu 

 Ewalala w'oyinza okubigya 


 Overview of Bank of Africa (Uganda)
 Inside Bank of Africa Uganda’s New Kampala Headquarters